b'\n_START_ARTICLE_\nMagnus Wolff Eikrem\n_START_SECTION_\nKarriere\n_START_PARAGRAPH_\nEikrem begynte karrieren i Molde Fotballklubb, der han spilte i alle aldersklasser frem til junioralder. I 2005 var han med \xc3\xa5 hospiterte med A-laget til Molde og spilte samtidig p\xc3\xa5 klubbens andrelag i 2. divisjon.\n_START_SECTION_\nManchester United\n_START_PARAGRAPH_\nI juni 2006 ble det klart at Eikrem var klar for den engelske storklubben Manchester United etter tidligere \xc3\xa5 ha v\xc3\xa6rt p\xc3\xa5 pr\xc3\xb8vespill og treningsopphold hos klubben. _NEWLINE_Eikrem spilte seg nesten umiddelbart inn p\xc3\xa5 reservelaget, mens han gikk p\xc3\xa5 skole-kontrakt med klubben. Eikrem spilte i sin f\xc3\xb8rste sesong som h\xc3\xb8yrekant, men etter \xc3\xa5 ha endret sin posisjon til sentral midtbane ble han flere ganger innkalt til Uniteds A-lag. Den 8. august 2007 debuterte Eikrem p\xc3\xa5 A-laget til United mot skotske Dunfermline. Han fikk spille de siste 12 minuttene, etter \xc3\xa5 ha kommet inn som innbytter for Ryan Giggs. Siden kampen kun var en treningskamp ble den ikke bokf\xc3\xb8rt som en A-lagskamp._NEWLINE_I sesongen 2008/2009 spilte han 20 kamper for reservelaget og sk\xc3\xa5rte to m\xc3\xa5l, inkludert et spektakul\xc3\xa6rt frisparkm\xc3\xa5l mot Middlesbrough. Etter denne kampen uttalte treneren hans Ole Gunnar Solskj\xc3\xa6r blant annet at: \xc2\xabMagnus er en talentfull spiller. Jeg har kjent ham siden han var 12 \xc3\xa5r gammel, og jeg er naturligvis veldig, veldig forn\xc3\xb8yd n\xc3\xa5r han scorer slike m\xc3\xa5l som han gjorde i g\xc3\xa5r.\xc2\xbb_NEWLINE_I sitt siste \xc3\xa5r i Manchester ble han flere ganger tatt med i A-lagstroppen, men fikk aldri debutert i en offisiell kamp._NEWLINE_Ved \xc3\xa5rsskiftet 2006/07 fikk Wolff Eikrem p\xc3\xa5vist diabetes.\n_START_SECTION_\nTilbake i Molde\n_START_PARAGRAPH_\nDa Ole Gunnar Solskj\xc3\xa6r vendte hjem til Norge for \xc3\xa5 trene Molde ble det tidlig spekulert i om Eikrem skulle sl\xc3\xa5 f\xc3\xb8lge til moderklubben. Ryktene ble bekreftet og han ble presentert som Molde-spiller med drakt nummer 7. Han ble 6. november 2011 k\xc3\xa5ret til \xc3\xa5rets unge spiller i Tippeligaen 2011 av NISO, og fikk ogs\xc3\xa5 plass p\xc3\xa5 \xc2\xab\xc3\xa5rets lag\xc2\xbb ved samme prisutdeling._NEWLINE_Han mottok Kniksenprisen for \xc3\xa5rets midtbanespiller i 2012. Han ble ogs\xc3\xa5 k\xc3\xa5ret til \xc3\x85rets spiller i norsk fotball av VG i 2012. _NEWLINE_Den 24. juni 2013 skrev han under p\xc3\xa5 en fire\xc3\xa5rskontrakt med den nederlandske klubben Heerenveen._NEWLINE_Etter kun et halvt \xc3\xa5r i Nederland ble Eikrem 8. januar 2014 klar for Premier League-klubben Cardiff City FC._NEWLINE_Han fikk deretter i 2015 kontrakt med Malm\xc3\xb6 FF, Seattle Sounders, og Molde igjen.'